શહેરનાં પોશ વિસ્તાર સેટેલાઇટમાં ઇસરો-ઇસ્કોન રોડ ઉપર આવેલી નામાંકિત હોટલ કોર્ટયાર્ડ મેરીયોટમાં રાજય સરકારનાં ફૂડ વિભાગે તપાસ કરી નમૂના લેવાની કાર્યવાહી હાથ ધરી હતી. જોકે રાજય સરકારનાં આરોગ્ય વિભાગે આજે કઇ કઇ નામાંકિત હોટલોમાથી ખાદ્યપદાર્થનાં નમૂના લીધા તેની કોઇ માહિતી જાહેર કરી નહોતી. તેની પાછળ કાર્યવાહી કર્યાનો દેખાવ થઇ શકે અને હોટલ સંચાલકોને સાચવી લેવાનો ઇરાદો હોવાનુ કહેવાય છે. એટલુ જ નહિ અમુક હોટલોમાંથી લેબ ટેસ્ટમાં ફેલ જ ન થાય તેવા ખાદ્યપદાર્થનાં નમૂના લેવાયા હોવાનુ મનાઇ રહયુ છે.